|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 19-17-ОС/4-3

Дана: 23.03.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 19-17-ОС - *Набавка реагенаса и потрошног материјала за имунометријске анализаторе за потребе Центра за лабораторијску медицину у оквиру Клиничког центра Војводине***

**ПИТАЊA ПОТЕНЦИЈАЛНОГ ПОНУЂАЧА:**

Пошто наручилац остаје при својим захтевима, како је наведено у одговору од 21.3.2017. на захтев за додатним појашњењем конкурсне документације за ЈН 19-17-ОС молим Вас за јасне одговоре на следећа питања:

Зашто КЦВ није објавио позив за подношење понуда у преговарачком поступку јавне набавке, ако тврди и стоји иза своје констатације да су наведени апарати власништво кцв, а све у складу са чланом зјн 36, тачка 3?

Молим да доставите релавантан доказ за вашу констатацију, у смислу тога да су СВИ апарати у власништву и каква је веза са објављивањем позива кроз отворени поступак ако ЗЈН предвиђа у таквим случајевима преговарачки поступак.

Зашто КЦВ наводи да је легитимно право наручиоца да објави набавку за реагенсе и потрошни материјал за апарате који су у његовом власништву, јер ми као потенцијални понуђач указујемо том изјавом на грубо кршење начела јавних набавки члан 9,10,11,12 и чак 13 и тврдимо да се набавке за реагенсе и потрошни материјал могу расписати искључиво узимајући у обзир укупну цену коштања појединачне анализе, као и да се пре расписивања набавке мора спровести истраживање тржишта.

Даље наводимо без обзира на којем се апарату вршила анализа, наручилац је овај поступак спровео у циљу набавке реагенаса и потрошног материјала за лабораторијску дијагностику и морао је да поштује основна начела ЗЈН.

Указујемо на кршење начела свих и тражимо од наручиоца да ИЗБАЦИ називе апарата или да дода у називу ИЛИ ОДГОВАРАЈУЋИ како би сви потенцијални понуђачи могли равноправно да учествују у поступку или да спроведе нов ПРЕГОВАРАЧКИ поступак јн у складу са ЗЈН уколико испуњава услове за то.

Молим да одговорите и на питање зашто сматрате да су наведени апарати "водећих светских произвођача" уз достављање доказа о томе, а на основу извршеног истраживања тржишта које сте морали спровести пре објављивања поступка јн као и да одговорите на питање зашто сматрате да је нерационално и неоправдано размишљати о набавци нових апарата, а све у складу предметом јавне набавке узимајући у обзир да је ово набавка ПОТР МАТЕРИЈАЛА И РЕАГЕНАСА А НЕ НАБАВКА ОПРЕМЕ ОДНОСНО АПАРАТА. Конкретно вас питамо зашто је расписана набавка реагенаса и потрошног материјала за ТАЧНО ОДРЕЂЕНИ ТИП/ врсту апарата и на основу чега је извршено истраживање тржишта и расписан отворени поступак? Молимо да извршите измену конкурсне документације у делу да или избаците називе апарата или додате реч одговарајуђи, да продужите рок за достављање понуда јер ћемо у противном уложити захтев за заштиту на конк документацију због циљаног расписивања јавне набавке за једног јединог потенц понуђача. Напомињемо такође да сваки наручилац има могућност да одреди рок за подношење понуда, члан 95 ЗЈН и да сте се одлучили за најкраћи минимални рок али због природе јавне набавке, веће гаранције успешности поступка и квалитетније припреме понуде, тражимо да рок продужите за мин 7 дана.

Указујемо да смо свесни да можемо да добијемо одговоре на основу достављених питања, у року од 3 дана као и да ћете тим одговором вероватно ОСТАТИ ПРИ СВИМ СВОЈИМ НАВОДИМА и покушати избећи захтев за заштиту права, односно одбацити га закључком да је неблаговремен али указујемо да извршите измене у делу у којем сте прекршили ЗЈН и остале инструкције и упутства како Републичког фонда за здравствено осигурање тако и исто пратећих позитивних прописа Републике Србије везано за објављивање овог поступка набавке лабораторијског потрошног материјала како бисмо као потенцијални понуђач могли да учествујемо равноправно.

Све одговоре и доказе молимо да нам доставите благовремено. И још једном указујемо да ћемо своја права тражити код свих надлежних институција Републике Србије.

Молимо за додатно појашњење везано за Ваш захтев, у делу конк документације 9.5 као и моделима оквирног споразума и уговора а односи се на, цитирамо Вас захтев: "Наручилац захтева да рок употребе реагенаса, контрола и калибратора приликом испоруке не може бити краћи од 90 дана, чију проверу ће извршити овлашћено лице наручиоца именовано у појединачном Уговору, приликом сваког пријема добара."

Наиме, као потенцијални понуђач тражимо образложење обзиром да нисте јасно навели методологију путем које ће вршити наведена и захтевана провера. Овим путем молимо да јасно и прецизно одредите начин на који ћете као наручилац вршити проверу. Такође је потребно и да нам објасните и образложите које квалификације поседује "овлашћено лице наручиоца" односно да нам појасните које су квалификације тог лица и које све способности има то лице, овлашћено са Ваше стране као неко ко ће вршити проверу као и начин на који ће вршити проверу.

**ОДГОВОР НАРУЧИОЦА:**

Према члану 63. ЗЈН заинтересовано лице може, у писаном облику тражити од наручиоца додатне информације или појашњења у вези са предметом јавне набавке, при чему се у допису потенцијални понуђач нигде не позива на претходно наведен члан закона.

Потенцијални понуђач се позива на ЗЈН члан 36. став 1. тачка 3. који говори о ситуацији изузетне хитности проузроковане ванредним околностима или непредвиђеним догађајима, чије наступање ни у ком случају не зависи од воље наручиоца и нису ни у каквој вези са наручиоцем. Наручилац је донео и усвојио годишњи план јавних набавки у којем је планирана набавка реагенаса и потрошног материјала за имунолошке анализаторе за потребе Центра за лабораторијску медицину у оквиру Клиничког центра Војводине.

За имунометријске анализаторе који се налазе у власништву Клиничког центра Војводине или су дати на коришћење, реагенси и потрошни материјал за која се спроводи поступак јавне набавке одговарају потребама наручиоца. Наручилац је у циљу рационализације рада лабораторијске службе и унификације постојеће опреме спровео поступак јавне набавке са циљем да све анализе ради на истој врсти апарата.

За пријем добара која су предмет јавне набавке је одговорно овлашћено лице од стране наручиоца. Рок употребе реагенаса, контрола и калибратора се проверава визуелно, јер је рок употребе назначен на сваком паковању и ако је краћи од 90 дана, паковање се враћа добављачу.

**ПИТАЊA ПОТЕНЦИЈАЛНОГ ПОНУЂАЧА:**

Поштовани,

Поново желимо да укажемо наручиоцу на део у конкурсној документацији, ЈН Број 19-17-ОС,

Наручилац захтева да изабрани понуђач, за партију број 1, достави на коришћење апарат CHORUS TRIO или одговарајући, за време трајања свих појединачних уговора закључених на основу оквирног споразума. Стр. Бр. 5

Да прописивањем оваквог услова крши начела ЗЈН и то начело обезбеђивања конкуренције, члан 10. као и начело једнакости понуђача члан 12. и тиме ставља потенцијалне понуђаче у неједнак положај, те молимо наручиоца да:

1. измени документацију, односно захтев, да изабрани понуђач за партију 1. предметне ЈН, достави на коришћење апарат CHORUS TRIO, већ да потенцијални ПОНУЂАЧИ за партију 6. понуде адекватне аутоматске системе на коришћење за време трајања свих појединачних уговора закључених на основу оквирног споразума.
2. Измени документацију, да се у партији 6. наведу имена параметара који су од интереса Наручиоца уместо заштићених назива за апарат који се ПРЕДВИЂА у будућности, а чију набавку би наручилац требало да спроведе према начелима ЗЈН.

Молимо Вас за одговоре на питања из прошлог дописа:

1. На основу ког критеријума су одређене карактеристике апарата који се тражи на коришћење од понуђача/победника партије 1. с обзиром да је партија 6. расписана за тестове и потрошни материјал који баш овом апарату одговарају и који нико други осим једног понуђача није у могућности да понуди на предметној набавци
2. у каквој вези се налазе изабрани понуђачи из партије 1 и 6 и који члан закона омогућава/дозвољава наручиоцу да од понуђача једне партије/победника захтева да достави на коришћење апарат одређених карактеристика које су у тексту ЈН 19-17-ОС након наведеног захтева на стр 5.

**ОДГОВОР НАРУЧИОЦА:**

У поступку ЈН број 19-17-ОС је дошло до измене конкурсне документације, којом наручилац захтева да изабрани понуђач за партију број 6, достави на коришћење апарат за имунолошке анализе, чије су минималне техничке карактеристике дате на страни 5 конкурсне документације. У обрасцу понуде за партију 6 (53. страна конкурсне документације), дошло је до измене назива партије и назива ставки у оквиру исте партије.

У додатном појашњењу број 2 дат је табеларни приказ броја планираних тестова по ставкама за партију 6, како би сваки потенцијални понуђач могао да достави понуду за ту партију. Све понуде за партију 6, без обзира о ком се апарату и понуђачу ради, биће разматране равноправно.

**ПИТАЊA ПОТЕНЦИЈАЛНОГ ПОНУЂАЧА:**

Молим Вас да образложите зашто није дозвољено подношење понуда са варијантама, обзиром да се ради о реагенсима и потрошном материјалу где постоје многе варијације а све у односу на цену коштања појединачне анализе.

Значи као потенцијални понуђач захтевамо одговор на питање зашто се наручилац одлучио за таксативно навођење списка потрошног материјала и реагенаса за сваку партију понаособ где указујемо на могућност избора једног јединог добављача, по свакој партији и објаве отвореног поступка јн, са једне стране уместо само описног навођења теста тј анализе за коју се расписује јн, што значи да различити потенцијални понуђачи могу да понуде и различите артикле у склопу једне партије, уз испоруку и припадајућег апарата што је са друге стране, овом објавом отвореног поступка и морао да буде примарни циљ наручиоца?

Значи конкретизујте разлоге због којих није могуће поднети понуду, са варијантама као што то чини рецимо централно тело за јавне набавке у здравству РФЗО и размотрите могућност омогућавања начела конкурентности, ефикасности, ефективности, једнакости и транспарентности.

Наводимо да је предуслов за то економски најповољнија понуда, као критеријум који такође као наручилац нисте одредили што свакако наводи на питање: да или сте обавили и истраживање тржишта и поводом критеријума?

Понуда са варијантама је понуда која предлаже више различитих техничких решења у погледу предмета јн јер су управо варијанте заправо различита техничка решења одређеног предмета јн.

Дакле указујемо да сте као наручилац прекршили основна начела јн , члан 9-13.

**ОДГОВОР НАРУЧИОЦА:**

Наручилац остаје при својим захтевима наведеним у тачки 5. конкурсне документације – УПУТСТВО ПОНУЂАЧИМА КАКО ДА САЧИНЕ ПОНУДУ, подтачка 4.- ПОНУДА СА ВАРИЈАНТАМА, где је дефинисано да подношење понуде са варијантама није дозвољено.